《将入城灵口道中作》
唐代·徐夤

路上长安惟咫尺，灞陵西望接秦源。依稀日下分天阙，

隐映云边是国门。锦袖臂鹰河北客，青桑鸣雉渭南村。

高风九万程途近，与报沧洲欲化鲲。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。